Bihurguneko neska

Bihurguneko neska ipuin fantastiko edo hiri kondaira bat da, herri eta garai askotan errepikatua. Beldurrezko narrazioen elementu guztiak ditu (gaua, mamua, heriotza) eta, ondorioz, askotan eleberrien eta filmen oinarri izan da.http://www.ikasbil.net/web/ikasbil/dokutekako-fitxa?p_p_id=56_INSTANCE_fLB1&p_p_lifecycle=0&p_p_state=normal&p_p_mode=view&p_p_col_id=column-1&p_p_col_count=1&articleId=27270&groupId=10138

 Gertaerak 
Zenbait zehaztasun aldaturik, horrelaxe dio: errepideko bihurgune batean agertzen omen da neska bat, gauez. Auto gidariei bihurgune arriskutsua dela ohartarazten die; gidariak geroago jakingo du neska hori, hain zuzen ere, aurrez bihurgune horretan auto istripu batean hil zela.

 Lehenengo testigantzak 
 Kondaira horren antzeko lehenengo aipamena Itun Berrian dugu, Apostoluen Eginak liburuan, alegia. Filipe apostoluari aingeru bat agertu omen zitzaion, esanez Jerusalemdik Gazara zihoan bidean gurdi bati itxoiteko. Gurdiko gidaria goi mailako funtzionario etiopiar bat suertatu zen. Filipek gurdira igo, eta gidariarekin eztabaidaka egin ondoren, kristaua izateko konbentzitu egin zuen eta bataioa eman. Ondoren, zubi batera heldu zirenean, aingeruak Filipe eraman, eta gidariak ez zuen berriro ere ikusi.Apostoluen Eginak 8:26-39.

 Suediako 1602ko eskuizkribu batean ere bihurguneko neskarekin antz handia duen gertaera bat narratzen da. Bikario bat beste bi lagunekin leraz Kandelario festatik itzultzen ari zen, Västergötlandtik Vadstenara. Bidean neska bat jaso zuten. Ondoren ostatu batean geratu, eta orduantxe hasi ziren gertaera harrigarriak. Neskak zerbait edateko eskatu, eta garagardoa ekarri zioten. Baina ez zuen apenas edan eta pitxarrean zegoena malta bihurtu zela ikusi zuten. Bikarioak bigarren pitxarra eskatu, eta guztien harridurako edukia borleta bihurtu zen. Hirugarrena eskatu, eta neskak ukitu bezain pronto, odol bihurtu zen. Orduan neskak iragarpena bota zuen: "Aurten uzta onak izango dira, zuhaitzetan fruta nahikoa egongo da, eta gerrak eta izurrite asko izango dira". Hori esan eta desagertu egin zen.Joan Petri Klint, Om the tekn och widunder som föregingo thet liturgiske owäsendet, bibliothèque de Linköping (Suedia).

 Kondairaren ezaugarri nagusiak 
 Gertaerak gauez gertatzen dira, jende gutxi ibiltzen diren errepideetan.
 Topaketa eta desagerpena toki beretan gertatzen dira.
 Askotan gidaria gizonezkoa da eta bakarrik doa.
 Normalean gizon heldua da eta ez du presa handirik.
 Neska gaztea da eta zuriz jantzita dago.
 Lekukoek ez dute zalantzarik neska benetakoa dela.
 Normalean neskak abisu bat egiten du.

 Bihurguneko neska Euskal Herrian 
Lurralde guztietan jazo omen da gertaera, baina batzuk, hedabideen eraginez, ezagunagoak egin dira:
 Itziarreko neska. Debako auzo horren izena sarritan parapsikologiari buruzko saioetan agertu da.
 Zorroagako neska. Donostiako inguru horrek oso itxura gotikoa du eta, gainera, ospitaletara joateko errepidearen ondoan dago.

 Erreferentziak 

 Kanpo estekak 
 Juanma Gallego hiri kondairen bilketa egin du, tartean bihurguneko neskarena.
 : web orri honetan kondairaren bariante batzuk jaso egin dira.

Kategoria:Hiri kondairak
Kategoria:Mamuak (hildako izakien espirituak)
Kategoria:Naturaz gaindiko elezaharrak